[{"text_idx": "#000001", "text": "Dathlu deng mlynedd o ymchwil iechyd meddwl yn NCMH"}, {"text_idx": "#000003", "text": "Cafodd y rhai a oedd yn bresennol gyfle i glywed am ystod o bynciau, o hanes NCMH, i\u2019r heriau sy\u2019n wynebu ymchwil iechyd meddwl yng nghyd-destun pandemig COVID-19, a dyfodol NCMH."}, {"text_idx": "#000004", "text": "Ymunodd dros 50 o bobl a\u0302 ni ar gyfer cyfres o gyflwyniadau."}, {"text_idx": "#000005", "text": "Yn anffodus, nid oedd modd cynnal y digwyddiad yn ein pencadlys yn Adeilad Hadyn Ellis, ond roedd ein fformat ar-lein yn golygu ein bod yn gallu croesawu gwesteion o bob math o leoedd, gan gynnwys Sweden a\u2019r Almaen."}, {"text_idx": "#000006", "text": "Ymchwil iechyd meddwl ac effaith COVID-19"}, {"text_idx": "#000007", "text": "Dechreuodd yr Athro Jones y trafodaethau gyda throsolwg o\u2019n gwaith yn ystod y degawd diwethaf a sut y bu\u2019n rhaid i\u2019n harferion newid o ganlyniad i COVID-19:"}, {"text_idx": "#000008", "text": "\u201cPe bai\u2019n rhaid i chi roi crynodeb cyffredinol o NCMH, yr ateb fyddai ei fod yn cysylltu\u2019r gymuned ymchwil ac iechyd meddwl yng Nghymru a\u2019r GIG a\u0302 phobl sydd a\u0302 phrofiadau go iawn, a\u0302\u2019r cyflyrau yr ydym yn eu hastudio, ac a\u0302\u2019r cyhoedd ehangach yng Nghymru ar gyfer amrywiaeth o weithgareddau, gan gynnwys recriwtio ar gyfer astudiaethau.\u201d"}, {"text_idx": "#000009", "text": "\u201cMae COVID-19 wedi effeithio ar ein gallu i recriwtio i\u2019n hastudiaethau, ac o ganlyniad bu\u2019n rhaid eu stopio dros dro, ond mae hefyd wedi rhoi cyfleoedd eraill i ni, i fynd ati a chynnal ymchwil er mwyn mynd i\u2019r afael a\u0302\u2019r effaith y mae COVID-19 wedi\u2019i chael ar bobl sydd a\u0302 hanes o salwch meddwl. Fe wnaeth dros 3,000 o bobl ein helpu ni gyda\u2019r astudiaethau hynny.\u201d"}, {"text_idx": "#000012", "text": "Tynnodd yr Athro Ann John o Brifysgol Abertawe sylw at ba mor bwysig yw data a gesglir fel mater o drefn o ran rhoi llais i\u2019r rhai sy\u2019n llai tebygol o gymryd rhan mewn arolygon, gan nodi eu bod yn aml yn dod o gefndiroedd tlotach."}, {"text_idx": "#000013", "text": "Dyfodol cyffrous ym maes ymchwil"}, {"text_idx": "#000014", "text": "Siaradodd dirprwy gyfarwyddwr NCMH, yr Athro Jon Bisson, am ddatblygu triniaethau ac adnoddau newydd ym maes iechyd meddwl a chysylltiadau NCMH i wireddu cynlluniau ar gyfer y dyfodol:"}, {"text_idx": "#000015", "text": "\u201cYr hyn rydym yn bwriadu ei wneud o fewn NCMH yw cynyddu ein portffolio ymchwil gymhwysol. Rydym am gymryd rhai o\u2019r canfyddiadau o\u2019n gwaith epidemiolegol a gwaith cysylltu data, a meddwl am sut i ddefnyddio rhywfaint o\u2019r wybodaeth honno i ddatblygu a dylunio ymyriadau\u2019n well er mwyn gallu gwneud gwahaniaeth go iawn i bobl yn y dyfodol.\u201d"}, {"text_idx": "#000017", "text": "Gofynnwyd i\u2019r rhai a oedd yn bresennol sut roeddent yn disgrifio eu hunain mewn perthynas ag iechyd meddwl er mwyn deall pwy oedd yn ein cynulleidfa."}, {"text_idx": "#000018", "text": "Daeth y prynhawn i ben gyda sesiwn holi ac ateb gyda\u2019n panel, a\u2019u syniadau am ddyfodol ymchwil iechyd meddwl."}, {"text_idx": "#000019", "text": "I gloi, clywsom am yr hyn y mae\u2019r panel yn teimlo fwyaf cyffrous yn ei gylch o ran dyfodol ymchwil iechyd meddwl. Dywedodd Alan, \u201cYr her fwyaf yw cynyddu nifer y cyfleoedd i bobl fod yn rhan o ymchwil, a datrys y broblem honno yw\u2019r hyn sy\u2019n fy nghael i fyny yn y bore.\u201d"}, {"text_idx": "#000020", "text": "Gallwch ein helpu i symud tuag at ein nodau o gynyddu cyfranogiad y cyhoedd mewn ymchwil iechyd meddwl drwy gwblhau ein harolwg ar-lein, sy\u2019n agored i bawb ac yn cymryd dim mwy nag 20 munud i\u2019w gwblhau. Diolch."}]